ખાનપર (તા. મોરબી)
ખાનપર ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા મોરબી જિલ્લામાં આવેલા કુલ ૫ (પાંચ) તાલુકાઓ પૈકીના એક એવા મોરબી તાલુકામાં આવેલું એક ગામ છે. ખાનપર ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, મગફળી, તલ, બાજરી, ચણા, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી, દૂધની ડેરી અને બેંક (પંજાબ નેશનલ બેંક) જેવી સવલતો પ્રાપ્ય થયેલી છે.

ધાર્મિક સ્થળો 
ડેમી નદીને કાંઠે વસેલા ખાનપરમાં તેમજ નજીકમાં પૌરાણિક શિવ મંદિર ગોમટેશ્વર મહાદેવ ખાતે ગોકુલ આઠમનો મેળો ભરાય છે. અહીં ગોમતી કુંડ આવેલો છે, જ્યાં પિતૃ શ્રાદ્ધ થાય છે.

સંદર્ભ 

મોરબી તાલુકો
સૌરાષ્ટ્ર